**Icelandair – nu med Wi-Fi  om bord**

Icelandair bliver trådløs når selskabets flyflåde får installeret internet  om bord. Arbejdet påbegyndes senere i 2012  og alle fly forventes fuldt udstyret med Wi-Fi i løbet af efteråret 2013.

Det amerikanske selskab Row 44 har fået til opgave, at installere internet i Icelandairs fly og inden længe bliver det altså muligt at gå online i 11 kilometers højde på rejsen til Island og  på vej videre over Nordatlanten til Nordamerika.  Icelandair er det første nordatlantiske flyselskab, der får installeret Wi-Fi i flyene.

Der vil naturligvis stadig være in-flight underholdningssystem om bord i Icelandairs fly med et stort og varieret udvalg af film, tv-serier m.m for både store og små passagerer.  Wi-Fi løsningen skal ses som et ekstra tilbud til Icelandairs passagerer på rejsen og det ligger jo helt åbent om man vil besvare e-mails, gå på youtube, læse nyheder eller noget helt fjerde.

Wi-Fi fobindelsen bliver tilgængelig på alle Icelandairs ruter til og fra Skandinavien og Finland til Island og Nordamerika og natuligvis også de øvrige europæiske destinationer.